Diari Oficial de la Generalitat Valenciana


Sumari del DOGV 6416, del 14-12-2010 (2010/13917)

RESOLUCIÓ de 3 de desembre de 2010, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup C, sector administració general, torn d'accés lliure i de persones amb discapacitat, Convocatòria 5/08, i torn de promoció interna, Convocatòria 6/08.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6416

Data del DOGV
:   14-12-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/13104


Data del document
:   03-12-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 3 de desembre de 2010, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup C, sector administració general, torn d'accés lliure i de persones amb discapacitat, Convocatòria 5/08, i torn de promoció interna, Convocatòria 6/08. [2010/13513]
Per les ordes de 30 de juny de 2008, de la Conselleria de Justícia i Administracions Públiques (DOCV número 5804, d'11 de juliol de 2008), es van convocar proves selectives d'accés al grup C, sector administració general, torn d'accés lliure i de persones amb discapacitat, Convocatòria 5/08, i torn de promoció interna, Convocatòria 6/08.
Mitjançant la Resolució de 5 d'octubre de 2010, de la Conselleria de Justícia i Administracions Públiques (DOCV número 6381, de 21 d'octubre de 2010), es fa publica la relació de les persones aspirants que han superat les proves selectives citades i se'ls cita per a la presentació de la documentació acreditativa del compliment dels requisits per al nomenament com a personal funcionari de carrera.
Per la Resolució de 15 de novembre de 2010, de la Direcció General d'Administració Autonòmica (DOCV número 6401, de 19 de novembre de 2010), es convoquen les persones aspirants seleccionades per a l'elecció de destinació.
En acte únic celebrat el dia 25 de novembre de 2010, a la seu de la Conselleria d'Educació, es va procedir a l'elecció de destinació per part del personal que va superar el procés selectiu citat.
Vist que Anna Piñeiro Valls ha comunicat la seua renúncia a l'adquisició de la condició de funcionària de carrera del grup C, d'acord amb allò previst en l'article 57.8 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.
Per tant, i en exercici de les competències atribuïdes per l'article 14 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer Adjudicació dels llocs de treball
Adjudicar amb caràcter definitiu a les persones que van superar les proves selectives d'accés al grup C, sector administració general, torn d'accés lliure i de persones amb discapacitat, Convocatòria 5/08, i torn de promoció interna, Convocatòria 6/08, els llocs de treball que s'especifiquen en l'annex de la present resolució.
Els aspirants que han superat les proves selectives de la Convocatòria 6/08, torn de promoció interna, i són titulars d'un lloc de treball classificat C/D, han optat per adquirir la condició de personal funcionari de carrera del grup C i han pres possessió d'aquest: Antonio Serrano Guillot, amb NRP 28715216E8, en el lloc número 584, cap de la secretaria sotsecretari/ària; Carmen Doménech Alfonso, amb NRP 34382847A2, en el lloc 23487, cap de Negociat Administració, i Leonor Rodríguez Marín, amb NRP 54329967I1, en el lloc 24723, secretari/ària conseller/a.
Segon. Presa de possessió i cessaments
Presa de possessió
L'acte de presa de possessió tindrà lloc el dia 15 de desembre de 2010, a les 12.00 hores, a la sala d'actes de la Conselleria d'Economia, Hisenda i Ocupació, carrer Palau, 12, 46637 València.
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, dit personal disposa d'un mes de termini, que finalitzarà el 14 de gener de 2011, per a prendre possessió del lloc de treball adjudicat. Si es fa ús del dit termini, durant aquest no es meritarà cap retribució.
Cessaments
1. Els qui han de prendre possessió del lloc de treball adjudicat en virtut del que disposa l'apartat primer d'aquesta resolució, cessaran d'ofici el dia 14 de desembre de 2010 en el lloc que, si és el cas, exerciren.
2. Així mateix, els que es troben exercint amb destinació provisional, o mitjançant nomenament interí, algun dels llocs de treball adjudicats, cessaran d'ofici el dia 14 de desembre de 2010. No obstant això, si la persona titular del lloc de treball comunica, amb suficient antelació i per escrit, a la unitat de personal de dependència, la data posterior, dins del termini possessori, en què formalitzarà la presa de possessió, qui exercisca l'esmentat lloc, de forma provisionalment o interinament, cessarà d'ofici en la data immediata anterior a la data assenyalada.
3. No obstant el que disposa l'apartat anterior, en el supòsit de no formalització per la persona adjudicatària de la presa de possessió, no es produirà el cessament del personal que ocupe el lloc, bé amb destinació provisional o com a funcionari interí.
La present resolució posa fi a la via administrativa. De conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat aquesta resolució, en el termini d'un mes a comptar de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar del següent al de la publicació de la present resolució.
València, 3 de desembre de 2010.- La directora general d'Administració Autonòmica: Carmela Cots Soler.